ai4bharat/Pralekha huggingface dataset:
নীতিআয়োগ
সুস্হায়ী উন্নয়নের লক্ষ্যপূরণে ভারতের অগ্রগতি সংক্রান্ত সূচক প্রকাশ করল নীতি আয়োগ
নয়াদিল্লি, ৩০ ডিসেম্বর, ২০১৯
নীতি আয়োগের পক্ষ থেকে আজ সুস্হায়ী উন্নয়নের লক্ষ্যপূরণে ভারতের অগ্রগতি সংক্রান্ত সূচক প্রকাশ করা হয়েছে। ২০৩০ সালের মধ্যে সুস্হায়ী উন্নয়নের লক্ষ্যগুলি অর্জনে ভারতের রাজ্য ও কেন্দ্রশাসিত অঞ্চলগুলিতে এখনও পর্যন্ত যে অগ্রগতি হয়েছে তা একত্রিত করে এই সূচক প্রকাশ করা হল। কেন্দ্রীয় পরিসংখ্যান ও কর্মসূচি রূপায়ণ মন্ত্রক, ভারতে রাষ্ট্রসঙ্ঘের কার্যালয় এবং গ্লোবাল গ্রীন গ্রোথ প্রতিষ্ঠানের সহযোগিতায় সুস্হায়ী উন্নয়নের লক্ষ্যপূরণে ভারতে অগ্রগতির সূচক তৈরি করা হয়েছে।
সূচক প্রকাশ করে নীতি আয়োগের ভাইস চেয়ারম্যান ডঃ রাজীব কুমার বলেন, প্রধানমন্ত্রী নরেন্দ্র মোদীর নেতৃত্বে বর্তমান কেন্দ্রীয় সরকার ২০৩০এর মধ্যে দেশে সুস্হায়ী উন্নয়নের লক্ষ্যগুলি অর্জনে প্রচেষ্টায় কোনও ঘাটতি রাখছে না। প্রতিটি পদক্ষেপের ওপর দৃষ্টি রাখা হচ্ছে এবং এক্ষেত্রে আত্মতুষ্টির কোনো জায়গা নেই। নীতি আয়োগ রাজ্য ও কেন্দ্রশাসিত অঞ্চলে দক্ষতাবৃদ্ধি তথা অগ্রগতিতে নজর রাখার ব্যাপারে অঙ্গিকারবদ্ধ। আগামী ৫ বছরে রাজ্যগুলির সঙ্গে আরও ঘনিষ্ঠ সমন্বয়ের ফলে সুস্হায়ী উন্নয়নের লক্ষ্যগুলি পূরণ করার প্রচেষ্টায় গতি আসবে এবং অগ্রগতিও সুনিশ্চিত হবে।
সুস্হায়ী উন্নয়নের লক্ষ্যপূরণ সংক্রান্ত আজ প্রকাশিত সূচকের দ্বিতীয় সংস্করণে ২০১৮র তুলনায় সামগ্রিকভাবে ভারতে অগ্রগতি হয়েছে। দেশে রাজ্য ও কেন্দ্রশাসিত অঞ্চলগুলিতে বিশুদ্ধ জল ও স্বাস্হ্য বিধান; শিল্পক্ষেত্র উদ্ভাবন ও পরিকাঠামো সহ সুলভ ও পরিশ্রুত জ্বালানী ক্ষেত্রে লক্ষ্যণীয় অগ্রগতি হয়েছে। উত্তরপ্রদেশ, বিহার ও আসাম উন্নয়নকামী এই তিনটি রাজ্য পারফরমার ক্যাটাগরিতে উঠে এসেছে। অন্ধ্রপ্রদেশ, তেলেঙ্গানা, কর্ণাটক, গোয়া এবং সিকিম- এই ৫টি রাজ্য অগ্রগতির সূচকে পারফরমার ক্যাটাগরি থেকে ফ্রন্ট রানার ক্যাটাগরিতে উন্নীত হয়েছে।
সূচকে সর্বাধিক ৭০ পয়েন্ট অর্জন করে কেরালা প্রথম স্হানে, ৬৯ পয়েন্ট পেয়ে হিমাচলপ্রদেশ দ্বিতীয় স্হানে এবং অন্ধ্রপ্রদেশ, তেলেঙ্গানা ও তামিলনাড়ু ৬৭ পয়েন্ট স্কোর করে একত্রে তৃতীয় স্হানে রয়েছে। সূচকে অগ্রগতির দিক থেকে সবথেকে ভালো ফলাফল করেছে উত্তরপ্রদেশ। এই রাজ্যটি ২০১৮র সূচক অনুযায়ী ২৯তম স্হান ২৩তম স্হানে, ওড়িশা ২৩তম স্হান থেকে ১৫তম স্হানে এবং সিকিম ১৫তম স্হান থেকে সপ্তম স্হানে উঠে এসেছে।
বিশ্বজুড়ে সুস্হায়ী উন্নয়নের লক্ষ্যপূরণ সংক্রান্ত কর্মসূচি সূচনা হওয়ার পর এটি পঞ্চম বর্ষ। সুস্হায়ী উন্নয়নের লক্ষ্যপূরণের ক্ষেত্রে ভারতের জাতীয় উন্নয়নমূলক কর্মসূচি অত্যন্ত গুরুত্বপূর্ণ ভূমিকা পালন করছে। উন্নয়নের লক্ষ্যপূরণের ক্ষেত্রে ভারতের অগ্রগতি সমগ্র বিশ্বের কাছেই অত্যন্ত গুরুত্বপূর্ণ। কারণ বিশ্বের মোট জনসংখ্যার এক-ষষ্ঠাংশের বাস ভারতে।
কেন্দ্রীয় পরিসংখ্যান ও কর্মসূচি রূপায়ণ মন্ত্রকের জাতীয় সূচক কাঠামো থেকে ৬১ সূচকের ওপর ভিত্তি করে সমস্ত রাজ্য ও কেন্দ্রশাসিত অঞ্চলের অগ্রগতির ওপর বিশদ বিশ্লেষণ করে সুস্হায়ী উন্নয়নের লক্ষ্যপূরণ সংক্রান্ত ভারতের সূচক ২০১৯ প্রকাশিত হয়েছে। ২০১৮র সূচকে ১৩টি বিষয়ের ওপর অগ্রগতির খতিয়ান প্রকাশিত হয়েছিল। এবারের সূচকে ১৬টি ক্ষেত্রে অগ্রগতির তথ্য ও বিশ্লেষণ প্রকাশিত হয়েছে।
CG/ BD/NS
(Visitor Counter : 183
কয়লামন্ত্রক
কয়লা মন্ত্রকের সর্বশেষ প্রচেষ্টায় ৫টি রাজ্যে ১০টি কয়লা খনির সফল নিলাম হয়েছে
নতুন দিল্লি, ১২ ফেব্রুয়ারি, ২০২২
কয়লা মন্ত্রক গত বছরের ১২ অক্টোবর সিএমএসপি আইনের ত্রয়োদশ পর্বে এবং এমএমডিআর আইনের তৃতীয় পর্বের আওতায় বাণিজ্যিক খননের জন্য কয়লা খনির নিলাম প্রক্রিয়া শুরু করে। এধরণের মোট ১০ কয়লা খনি ই-নিলামের জন্য রাখা হয়। এরমধ্যে ৬টি খনি সিএমএসপি আইনের আওতায় এবং বাকি ৪টি এমএমডিআর আইনের আওতায়। নিলামের জন্য রাখা ১০টি কয়লা খনির মধ্যে ৯টি কয়লা খনিতে সঞ্চিত ভান্ডারের পরিমাণ সম্পূর্ণভাবে খতিয়ে দেখা হয়েছে এবং একটি কয়লা খনির ক্ষেত্রে সঞ্চিত ভান্ডারের পরিমাণ আংশিক বিশ্লেষণ করে দেখা হয়েছে। এই ১০টি কয়লা খনিতে সঞ্চিত ভান্ডারের পরিমাণ ১৭১৬.২১১ মিলিয়ন টন।
বাণিজ্যিক কয়লা খনি নিলাম প্রক্রিয়ার আওতায় উপরোক্ত ১০টি কয়লা খনি সহ মোট ৪২টি খনির নিলাম প্রক্রিয়া এখনও পর্যন্ত সফল ভাবে শেষ হয়েছে। এই কয়লা খনিগুলিতে সঞ্চিত মোট বার্ষিক পিআরসি-র পরিমাণ ৮৬.৪০৪ মিলিয়ন টন।
CG/BD/AS/
(Visitor Counter : 181
কর্মী, জন-অভিযোগএবংপেনশনমন্ত্রক
কেন্দ্রীয় মন্ত্রী ডাঃ জিতেন্দ্র সিং জানিয়েছেন, চিকিৎসা এবং প্রশাসনিক পদক্ষেপের মতোই সমান গুরুত্বপূর্ণ হল সম্প্রদায় স্তরে কোভিড মোকাবিলা
নতুন দিল্লি, ১৪ মে, ২০২১
জম্মু ও কাশ্মীরের উধমপুর, কাথুয়া ও ডোডা লোকসভার ৬টি জেলার জনপ্রতিনিধিদের সঙ্গে কোভিড ১৯ মোকাবিলার বিষয়ে আজ বিস্তৃত আলোচনা করেছেন কেন্দ্রীয় মন্ত্রী ডাঃ জিতেন্দ্র সিং ।
বৈঠকে ডাঃ জিতেন্দ্র সিং চিকিৎসা ও প্রশাসনিক ব্যবস্থার পাশাপাশি সম্প্রদায় স্তরে কোভিড ১৯ মোকাবিলাকে সমান গুরুত্বপূর্ণ বলে উল্লেখ করেছেন। তিনি বলেন, ‘সাবধানতা, আতঙ্ক নয়’ – এই মূল মন্ত্রকে সঙ্গে নিয়েও অতিমারির বিরুদ্ধে লড়াই চালাতে হবে । তিনি সম্প্রদায় ভিত্তিক নেতৃত্বদের সমাজের বিভিন্ন স্তরে কোভিড ১৯ মোকাবিলায় জনসচেতনতা বিষয়ে প্রচারের জন্য আহ্বান জানান । একইসঙ্গে অত্যাবশ্যকীয় ওষুধ ও অক্সিজেন অযথা মজুত করে রাখাকে অপরাধের সমান বলে মন্তব্য করেন তিনি ।
ভেন্টিলেটর পরিচালনার জন্য প্রযুক্তিগত কর্মীদের অভাব সম্পর্কে জনপ্রতিনিধিদের প্রশ্নের উত্তরে ডাঃ জিতেন্দ্র সিং জানান যে, এই বিষয়টি নিয়ে সংশ্লিষ্ট কর্তৃপক্ষের সঙ্গে যোগাযোগ করা হয়েছে এবং ভেন্টিলেটর পরিচালনার জন্য একটি স্বল্পমেয়াদি প্রশিক্ষণ কর্মসূচির প্রস্তাব দেওয়া হয়েছে । এই অতিমারির সময়ে কর্মী ঘাটতির কথা মাথায় রেখে অবসরপ্রাপ্ত চিকিৎসক ও মেডিকেল শিক্ষার্থীদের একাজে যুক্ত করার জন্য নির্দেশ জারি করা হয়েছে বলেও তিনি জানান ।
বেশিরভাগ নেতাকর্মী ও জনপ্রতিনিধিরা ডাঃ জিতেন্দ্র সিং-কে নিজ নিজ এলাকায় টিকা দেওয়ার প্রক্রিয়াটি দ্রুত সম্পন্ন করার জন্য অনুরোধ জানান । মন্ত্রী আশ্বাস দিয়েছেন যে, টিকাকরণের ক্ষেত্রে সরকার সর্বাধিক গুরুত্ব দিয়েছে । এদিন কেন্দ্রীয় মন্ত্রী জেলা প্রশাসন ও সাধারণ মানুষের অংশীদারিত্বের মাধ্যমে টিকা বিষয়ে সচেতনতামূলক প্রচারাভিযানের প্রয়োজনীয়তার ওপর গুরুত্ব আরোপ করেন ।
ডাঃ জিতেন্দ্র সিং আরও জানান, তাঁর সাংসদ কোটার তহবিল থেকে সম্প্রতি ২.৫ কোটি টাকা বরাদ্দ করা হয়েছে । মূলত এই টাকা কোভিড ১৯ মোকাবিলায় খরচ করা হবে । তিনি বলেন, অতিমারি থেকে উদ্ভূত নজিরবিহীন সঙ্কট মোকাবিলায় সবরকম প্রয়াস চালানো হচ্ছে । তিনি আরও জানান, এই অর্থে অক্সিজেন প্ল্যান্ট স্থাপন, অক্সিমিটার, মাস্ক, স্যানিটাইজার, পিপিই কিট , অক্সিজেন সিলিন্ডার এবং অন্যান্য কোভিড মোকাবিলা সম্পর্কিত সরঞ্জাম কেনা যেতে পারে ।
কেন্দ্রীয় মন্ত্রী স্মরণ করিয়ে দেন যে, চলতি সপ্তাহে তাঁর সংসদীয় এলাকার জন্য মাস্ক, স্যানিটাইজার, পুষ্টি বৃদ্ধিকারী ওষুধ সহ নানান সামগ্রী বোঝাই একটি ট্রাক পাঠানো হয়েছে । তিনি আরও বলেন, ভবিষ্যতে আরও এই ধরণের সামগ্রী পাঠানো হবে । পরিশেষে ডাঃ জিতেন্দ্র সিং প্রত্যন্ত অঞ্চলে দুস্থ মানুষের জন্য ‘সেবা’ কাজ পরিচালনা করতে জেলা প্রতিনিধি এবং সমাজ কর্মীদের যথাযথ উদ্যোগের উচ্ছ্বসিত প্রশংসা করেন । তিনি বলেন, লকডাউন এবং অতিমারির কারণে ক্ষতিগ্রস্ত ব্যক্তিদের শুকনো রেশন সরবরাহ করা হচ্ছে ।
CG/SS/RAB
(Visitor Counter : 114
প্রধানমন্ত্রীরদপ্তর
কাশ্মীরের সমৃদ্ধ সংস্কৃতি, শিল্পকলা এবং হস্তশিল্পের প্রসারের জন্য গৃহীত বিতস্তা কর্মসূচির প্রশংসা প্রধানমন্ত্রীর
নয়াদিল্লি, ২৯ জানুয়ারি, ২০২৩
প্রধানমন্ত্রী শ্রী নরেন্দ্র মোদী কাশ্মীরের সমৃদ্ধ সংস্কৃতি, শিল্পকলা এবং হস্তশিল্পের প্রসারের জন্য কেন্দ্রীয় সংস্কৃতি মন্ত্রকের ‘বিতস্তা’ কর্মসূচির প্রশংসা করেছেন।
কাশ্মীরের সমৃদ্ধ সংস্কৃতি, শিল্পকলা এবং হস্তশিল্পকে সকলের সঙ্গে পরিচয় করিয়ে দিতে সংস্কৃতি মন্ত্রক ২৭-৩০ জানুয়ারি ‘বিতস্তা’ কর্মসূচির আয়োজন করেছে। ‘এক ভারত শ্রেষ্ঠ ভারত’ ভাবনায় এই কর্মসূচির মাধ্যমে অন্যান্য রাজ্যের কাছে কাশ্মীরের ঐতিহাসিক পরিচিতিটি তুলে ধরা হচ্ছে।
অমৃত মহোৎসবের এক ট্যুইটের প্রতিক্রিয়া জানাতে গিয়ে প্রধানমন্ত্রী বলেছেন :
“কাশ্মীরের সমৃদ্ধ ঐতিহ্য, বৈচিত্র্য এবং বৈশিষ্ট্যের পরিচয় করানোর জন্য সুন্দর এক প্রয়াস নেওয়া হয়েছে।”
PG/CB/DM/
(
তথ্যওসম্প্রচারমন্ত্রক
কান চলচ্চিত্র উৎসবে ভারত – গ্রাউন্ড জিরো থেকে ডিডি ইন্ডিয়ার প্রতিবেদন
নয়াদিল্লি, ১৯ মে, ২০২২
ভেতরের এক অনুভূতি সঙ্গে নিয়ে কান চলচ্চিত্র উৎসবের খুব কাছাকাছি থাকা, একজন চলচ্চিত্র প্রেমীর কাছে একটি বড় স্বপ্ন। ভারতীয় চলচ্চিত্র প্রেমীদের কাছে এটি একটি অসাধারণ চলচ্চিত্র যাত্রা,যা সাধারণ জীবনের অভিজ্ঞতার চেয়েও বেশি। দূরদর্শনের আন্তর্জাতিক চ্যানেল ডিডি ইন্ডিয়া আপনাকে বিশ্বব্যাপী চলচ্চিত্র জগতের কন্ঠের সমৃদ্ধশালী বৈচিত্র্য বোঝার ক্ষেত্রে এই অসাধারণ সরণীতে নিয়ে যাবে। ডিডি ইন্ডিয়া হ’ল – ভারতের একমাত্র টিভি নিউজ চ্যানেল যে, কান চলচ্চিত্র উৎসবে উপস্থিত রয়েছে এবং সেই উৎসব থেকে সরাসরি প্রতিবেদন পাঠাচ্ছে।
তারকাখচিত উপস্থিতিতে ভারতীয় প্যাভিলিয়নের উদ্বোধন ডিডি ইন্ডিয়াতে ৩৬০ ডিগ্রি কভারেজ পেয়েছে। ‘ইন্ডিয়া অ্যাট কানস্’ শীর্ষক দৈনিক আধ ঘন্টার একটি অনুষ্ঠান ডিডি ইন্ডিয়া ও ডিডি নিউজে সম্প্রচারিত হচ্ছে। এই অনুষ্ঠানে শক্তি, আবেগ, উদীয়মান প্রবণতা,একুশ শতকের চলচ্চিত্র উৎসবের প্রাসঙ্গিকতা সহ কান চলচ্চিত্র উৎসবের অসাধারণ অভিজ্ঞতা উঠে আসছে। এটি ভারতকে কন্টেন্ট হাব হিসাবে তুলে ধরেছে।উৎসব-স্থল থেকে তারকাদের ডিডি ইন্ডিয়ার সাক্ষাৎকার তাঁদের জীবন ও কাজের বিষয়ে আকর্ষণীয় দিক তুলে ধরেছে।
এই চলচ্চিত্র উৎসবে ভারত কান ফিল্ম মার্কেটে সরকারিভাবে কান্ট্রি অফ অনার হওয়ায় ডিডি ইন্ডিয়া কান ফিল্ম সার্কিটে উঠে আসা বক্তব্যের সঙ্গে দর্শকদের যুক্ত করেছে। বিশ্বের বৃহত্তম চলচ্চিত্র প্রযোজক দেশ হিসাবে ভারতকে অন্বেষণ করার বিষয়ে শেখর কাপুরের গল্প, বিশ্বের কন্টেন্ট হাব হয়ে ওঠার জন্য ভারতের অপার সম্ভাবনার বিষয়ে নওয়াজুদ্দিন সিদ্দিকির সংক্ষিপ্ত বিবরণ এবং গ্র্যামি পুরস্কার জয়ী রিকি কেজের এই চলচ্চিত্র উৎসবে আনন্দদায়ক শক্তির বিষয়ে বক্তব্য সহ গ্রাউন্ড জিরো থেকে উঠে আসা আকর্ষণীয় সাক্ষাৎকার পর্দায় স্পষ্টভাবে উঠে এসেছে।
‘ইন্ডিয়া অ্যাট কানস্’ দৈনিক এই অনুষ্ঠানটি রাত ১০টায় ডিডি ইন্ডিয়া ও রাত ১০টা ৩০ মিনিটে ডিডি নিউজে সম্প্রচারিত হচ্ছে।
CG/SS/SB
(Visitor Counter : 107
রেলমন্ত্রক
দুয়ারে রেল পরিষেবা
নতুন দিল্লি, ০৬ এপ্রিল, ২০২২
ভারতীয় ডাক বিভাগ এবং ভারতীয় রেল যৌথ উদ্যোগে ‘জয়েন্ট পার্সেল প্রোডাক্ট’ - জেপিপি নামে একটি পরিষেবার উদ্যোগ নিয়েছে। এক্ষেত্রে গ্রাহকের সঙ্গে প্রথম ও শেষ সংযোগের দায়িত্বে থাকবে ডাক বিভাগ, স্টেশন থেকে স্টেশনে মধ্যবর্তী সংযোগ রেলের মাধ্যমে করা হবে। এই প্রকল্পের লক্ষ্য হলো প্রেরকের কাছ থেকে পণ্য নিয়ে তা বুকিং করে প্রাপকের কাছে সেটি পৌঁছে দেওয়া। অর্থাৎ পার্সেল পাঠানোর সমস্ত দায়িত্ব নিজেদের হাতে নিয়ে গ্রাহককে চিন্তামুক্ত করা। একটি ব্যবসায়িক প্রতিষ্ঠান থেকে অন্য ব্যবসায়িক প্রতিষ্ঠানে এবং একটি ব্যবসায়িক প্রতিষ্ঠান থেকে ক্রেতার কাছে যে পণ্য পাঠানো হয়, এই প্রকল্প সেই পণ্য পাঠানোর বাজারকে ধরতে চাইছে।
এই প্রকল্পটি পরীক্ষামূলকভাবে শুরু করা হয়েছে। ৩১শে মার্চ, ২০২২ তারিখে সুরাট থেকে বারাণসীতে এই প্রকল্পের আওতায় প্রথম পরিষেবা পাঠানো হয়েছে।
লোকসভায় আজ এক প্রশ্নের লিখিত উত্তরে রেল, যোগাযোগ এবং বৈদ্যুতিন ও তথ্য প্রযুক্তি মন্ত্রী শ্রী অশ্বিনী বৈষ্ণ এই তথ্য জানিয়েছেন।
CG/SD/SKD/
(Visitor Counter : 75
নীতিআয়োগ
অটল ইনোভেশন মিশন সারা দেশে দু মাস ব্যাপী 'এটিএল টিঙ্কারপ্রেনিয়োর বুটক্যাম্প' সফলভাবে সম্পন্ন করেছে
নতুন দিল্লি, ৩১ জুলাই, ২০২১
নীতি আয়োগের আওতাধীন অটল ইনোভেশন মিশন
ডিজিটাল দক্ষতা জন্য সারা দেশে দু মাস ব্যাপী গ্রীষ্মকালীন 'এটিএল টিঙ্কারপ্রেনিয়োর বুটক্যাম্প' সফলভাবে সম্পন্ন করেছে।উচ্চ বিদ্যালয়ের শিক্ষার্থীদের জন্য পরিকল্পিত এই 'এটিএল টিঙ্কারপ্রেনিয়োর বুটক্যাম্প'এ দেশের ৩২ রাজ্যের ২৯৮টি জেলার ৪ হাজার মহিলা সহ মোট ৯ হাজারের বেশি শিক্ষার্থী অংশ নিয়েছিলেন।এখানে ৫০টির বেশি সরাসরি বিশেষ বক্তৃতার আয়োজন করা হয়।সাড়ে চার লক্ষের বেশি দর্শক এই অনুষ্ঠান প্রত্যক্ষ করেন।শিক্ষার্থীদের মধ্যে একটি নতুন উদ্ভাবনী মানসিকতা গড়ে তোলার লক্ষ্য নিয়েই এ ধরণের অনুষ্ঠানের আয়োজন করা হয়।প্রশিক্ষণ শিবির চলাকালীন অংশগ্রহণকারীরা প্রয়োজনীয় ডিজিটাল দক্ষতার বিষয়ে শিক্ষা গ্রহণ করেছেন। পাশাপাশি একটি ডিজিটাল পণ্যকে ঘিরে কিভাবে ব্যবসায়িক মডেল তৈরি এবং বিকাশ সাধন করা যায়, বিপণন পরিকল্পনা তৈরি করা, ব্যবসায়িক অর্থ ইত্যাদি বিষয়ে শিক্ষা গ্রহণ করেছেন।
এই প্রশিক্ষণ শিবিরের বিষয়ে বক্তব্য রাখতে গিয়ে অটল ইনোভেশন মিশনের অধিকর্তা ডঃ চিন্তন বৈষ্ণব জানান উদ্ভাবনী মানসিকতা তৈরি করার পাশাপাশি শিক্ষার্থীদের মধ্যে একটি ধারণা তৈরি এবং তা থেকে একটি উদ্যোগ গ্রহণের বিষয়ে আগ্রহী করে তুলতে এ ধরণের উদ্যোগ নেওয়া হয়েছে।বুটক্যাম্পের ভার্চুয়াল ফিনালেতে অংশগ্রহণকারী ইনফোসিস-এর প্রতিষ্ঠাতা নারায়ণ মূর্তি জানান এক জন নেতার সবচেয়ে গুরুত্বপূর্ণ দায়িত্ব হল আশেপাশের মানুষ এবং সতীর্থদের মধ্যে আকাঙ্খা, আত্মবিশ্বাস, শক্তি এবং উৎসাহ বৃদ্ধি করা।এই শিবির সেই সুযোগ প্রদান করেছে বলেও তিনি উল্লেখ করেন।অনুষ্ঠানে উপস্থিত অতিথিদের জন্য হিন্দি, মারাঠি, তামিল, তেলেগু, মালায়ালাম এবং কন্নড় এই ৬ টি ভাষায় নিয়মিত ভাষণের ব্যবস্থা করা হয়। পাশাপাশি 'টিঙ্কারপ্রেনিয়োর' শীর্ষক একটি ওয়েব পোর্টাল তৈরি করা হয়। এই পোর্টালে শিক্ষার্থীদের জন্য ক্যুইজ ,পরামর্শদাতাদা ও শিক্ষার্থীদের মতামত ভাগ করে নেওয়ার ব্যবস্থা করা হয়।
CG/SS/NR
(Visitor Counter : 174
প্রধানমন্ত্রীরদপ্তর
‘আমার বন্ধু আবে সান’ – শিনজো আবের প্রতি প্রধানমন্ত্রীর শ্রদ্ধার্ঘ্য
নয়াদিল্লি, ০৮ জুলাই, ২০২২
প্রধানমন্ত্রী শ্রী নরেন্দ্র মোদী শ্রদ্ধার্ঘ্য জানালেন জাপানের প্রাক্তন প্রধানমন্ত্রী শিনজো আবের প্রতি।
একটি ট্যুইট বার্তায় প্রধানমন্ত্রী বলেছেন, “মিঃ আবের প্রয়াণে জাপান ও বিশ্ব এক মহান দার্শনিককে হারালো এবং আমি হারালাম এক প্রিয় বন্ধুকে।
আমার বন্ধু আবে সান – এর প্রতি শ্রদ্ধা….”
“আমার সঙ্গে আবে সান-এর প্রথম দেখা হয় ২০০৭-এ। তখন থেকে আমাদের মধ্যে অনেকবার মনে রাখার মতো কথাবার্তা হয়েছে। আমি তার প্রত্যেকটি স্মরণ করে আনন্দ পাই। আবে সান ভারত-জাপান সম্পর্কে প্রাণ এনেছিলেন। তিনি নিশ্চিত করেছিলেন যে, নতুন ভারতের উন্নয়ন যাত্রায় গতি আসার সময় যেন পাশে থাকে জাপান”।
“বিশ্ব নেতৃত্বের প্রসঙ্গে বলতে গেলে আবে সান সময়ের থেকে অনেক এগিয়ে ছিলেন। কোয়াড, আসিয়ান নেতৃত্বাধীন ফোরাম, ভারত-প্রশান্ত মহাসাগরীয় উদ্যোগ, এশিয়া-আফ্রিকা উন্নয়ন করিডর এবং দুর্যোগ মোকাবিলায় সক্ষম পরিকাঠামোর জন্য সহযোগিতা – এই সবকিছুই তাঁর অবদানে উপকৃত হয়েছে”।
PG/AP/SB
(
কৃষিমন্ত্রক
আত্মনির্ভর ভারত এবং ভোকাল ফর লোকাল-এ প্রধানমন্ত্রীর দৃষ্টিভঙ্গী জোরদার করে তোলার জন্য কেন্দ্রীয় কৃষিমন্ত্রকে আয়োজিত ‘কিউই ফলের জন্য মূল্য শৃঙ্খল সৃষ্টি – কৃষি থেকে শাখা পথ’ শীর্ষক বিষয়ে আয়োজিত ভার্চুয়াল বৈঠক
নতুন দিল্লি, ১১ নভেম্বর, ২০২০
নাগাল্যান্ডের কেন্দ্রীয় উদ্যান পালন প্রতিষ্ঠানের সঙ্গে কেন্দ্রীয় কৃষি মন্ত্রকের যৌথ উদ্যোগে আজ জনপ্রিয় ফলের কথা মাথায় রেখে বাণিজ্যিক সম্ভাবনার দিকে নজর দিয়ে “কিউই ফলের জন্য মূল্য শৃঙ্খল সৃষ্টি – কৃষি থেকে শাখা পথ” শীর্ষক এক ভার্চুয়াল সভার আয়োজন করা হয়। কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর-এর উপস্থিতিতে এই ভার্চুয়াল বৈঠকের আয়োজন করা হয়। কৃষি মন্ত্রকের সচিব শ্রী পুরুষোত্তম রুপালা সহ কেন্দ্রীয় কৃষি মন্ত্রক ও নাগাল্যান্ডের শীর্ষ আধিকারিকরা এই সভায় উপস্থিত ছিলেন।
অনুষ্ঠানে কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর বলেন, ভূ-প্রকৃতির অবস্থানগত কারণে উত্তর-পূর্ব রাজ্যগুলি অনেকটাই পিছিয়ে রয়েছে, তবে কৃষি মন্ত্রক সহ অন্যান্য মন্ত্রক উত্তর-পূর্বের উন্নয়নের লক্ষ্যে কাজ করে চলেছে। তিনি বলেন, প্রধানমন্ত্রী শ্রী নরেন্দ্র মোদী এই অঞ্চলের উন্নয়নে সুস্পষ্ট পরিকল্পনা গ্রহণ করেছেন।
জলবায়ুগত কারণে কিউই ফল উৎপাদনের জন্য উত্তর-পূর্বাঞ্চল উপযুক্ত। এই অঞ্চলে কিউই ফল উৎপাদনে গবেষণা ও উন্নয়নে বিশেষ সহায়তা প্রদান করা হচ্ছে। বিশেষ করে হিমাচল প্রদেশ, সিকিম, মেঘালয়, অরুণাচল প্রদেশ, নাগাল্যান্ড এবং নীলগিরি পার্বত্য অঞ্চলে কিউই চাষ বিস্তৃত হয়েছে।
বর্তমানে নিউজিল্যান্ড, ইতালি এবং চিলি থেকে ৪,০০০ টন কিউই ফল আমদানি করা হয়ে থাকে। শ্রী তোমর বলেন, প্রধানমন্ত্রী শ্রী নরেন্দ্র মোদীর আত্মনির্ভর ভারত গঠনের দৃষ্টিভঙ্গিকে শক্তিশালী করে তুলতে কৃষি মন্ত্রক সারা দেশে কিউই চাষে বিশেষ সহায়তা প্রদান করা হচ্ছে। কেন্দ্রীয় কৃষিমন্ত্রী আরও জানান, কৃষকদের সাহাযার্থে একাধিক পদক্ষেপ গ্রহণ করেছে। আগামী দিনে কিউই ফল উৎপদন যাতে বৃদ্ধি পায় সে বিষয়েও পদক্ষেপ গ্রহণ করা হয়েছে।
প্রধানমন্ত্রীরদপ্তর
প্রধানমন্ত্রীর ফ্রান্স সফরকালে দ্বিপাক্ষিক আলাপ-আলোচনা ও মতবিনিময়ের ভিত্তিতে অর্জিত সাফল্য
নয়াদিল্লি, ১৪ জুলাই, ২০২৩
প্রধানমন্ত্রী শ্রী নরেন্দ্র মোদীর সাম্প্রতিক ফ্রান্স সফরকালে দ্বিপাক্ষিক আলোচনা ও মতবিনিময়ের পরিপ্রেক্ষিতে লেটার অফ ইন্টেন্ট ইস্যু করা হয় ৪টি, মউ স্বাক্ষরিত হয় ৫টি, চুক্তি বাস্তবায়নের লক্ষ্যে মতৈক্যের ভিত্তিতে চিহ্নিত করা হয় ২টি ক্ষেত্র, চুক্তি সম্পাদিত হয় ২টি, বিভিন্ন বিষয় সম্পর্কে যৌথ ঘোষণা করা হয় ২টি, যৌথ প্রেস বিবৃতি প্রকাশ করা হয় ৩টি, সরকারিভাবে প্রস্তাব ও আলোচনা সম্পর্কে ঘোষণা করা হয় ১টি ক্ষেত্রে এবং ৫টি ভিন্ন ভিন্ন ক্ষেত্রে আলাপ-আলোচনা ও মতৈক্যের ভিত্তিতে রোডম্যাপ তৈরী করা হয়।
এই সমস্ত মউ, চুক্তি, যৌথ ঘোষণা, বিবৃতি, যৌথ প্রেস রিলিজ এবং রোডম্যাপ যে সুনির্দিষ্ট ক্ষেত্রগুলিকে ঘিরে গড়ে ওঠে, সেগুলি হ’ল – প্রাতিষ্ঠানিক সহযোগিতা, মহাকাশ ক্ষেত্রে সহযোগিতা, বিজ্ঞান ও গবেষণা ক্ষেত্রে সহযোগিতার প্রসার, কৌশলগত ক্ষেত্রগুলিতে সহযোগিতার সম্ভাবনা, রাজনৈতিক ও কৌশলগত ক্ষেত্রে সহযোগিতার প্রসার এবং দু’দেশের জনসাধারণের মধ্যে সফর বিনিময় তথা ভারত ও ফ্রান্সের নাগরিকদের জন্য কল্যাণমূলক কর্মসূচি।
এ সম্পর্কিত একটি পূর্ণাঙ্গ তালিকা পাওয়া যাবে https://pib.gov.in/PressReleasePage.aspx?PRID=1939814 – এই লিঙ্কটিতে।
AC/SKD/SB
(
রেলমন্ত্রক
এফএসএসএআই ভারতীয় রেলের চন্ডীগড় রেল স্টেশনকে পাঁচ তারা যুক্ত ‘ইট রাইট স্টেশন’ – এর শংসাপত্র দিয়েছে
নয়াদিল্লি, ০২ সেপ্টেম্বর, ২০২১
ভারতীয় রেলের আওতাধীন চন্ডীগড় রেল স্টেশনে যাত্রীদের উচ্চ মানের পুষ্টিকর খাবার পরিবেশনের জন্য এফএসএসএআই পাঁচ তাঁরা যুক্ত ‘ইট রাইট স্টেশন’ – এর শংসাপত্র দিয়েছে। রেল স্টেশনে গুণমানসম্পন্ন খাদ্য মজুত ও স্বাস্থ্যবিধি মেনে তা যাত্রীদের খাবার পরিবেশনের ক্ষেত্রে এফএসএসএআই শংসাপত্র দিয়ে থাকে। ‘ইট রাইট ইন্ডিয়া’ অভিযানের অঙ্গ হিসাবে এফএসএসএআই দেশের মানুষের জন্য নিরাপদ, স্বাস্থ্যকর ও সুস্থায়ী খাদ্য সুনিশ্চিত করার লক্ষ্যে এই উদ্যোগ নিয়েছে। এই নিয়ে চন্ডীগড় পঞ্চম রেল স্টেশন, যে এফএসএসএআই – এর কাছ থেকে এ ধরনের শংসাপত্র পেয়েছে। এর আগেই দিল্লির আনন্দ বিহার টার্মিনাল রেল স্টেশন, মুম্বাইয়ের ছত্রপতি শিবাজী টার্মিনার্স, মুম্বাই সেন্ট্রাল রেল স্টেশন এবং ভদোদরা রেলওয়ে স্টেশন এই শংসাপত্র পেয়েছে।
গ্রাহকদের অভিজ্ঞতা বৃদ্ধি এবং নিরাপদ ও ঝঞ্ঝাট মুক্ত ভ্রমণ সুনিশ্চিত করতে কেএসআর বেঙ্গালুরু, পুণে, আনন্দ বিহার, চন্ডীগড় এবং সেকেন্দ্রাবাদ – এই ৫টি রেল স্টেশনে সুবিধা ব্যবস্থাপনা পরিচালনার দায়িত্ব দেওয়া হয় ইন্ডিয়ান রেলওয়ে স্টেশন ডেভেলপমেন্ট কর্পোরেশন লিমিটেড -কে। এক্ষেত্রে আইআরএসডিসি একাধিক কৃতিত্বের পরিচয় তুলে ধরেছে। এই রেল স্টেশনগুলিতে ওয়াটার ভেন্ডিং মেশিন, ফিট ইন্ডিয়া স্কোয়াট কিয়স্ক, ডিজিটাল লকার, জেনেরিক ওষুধের দোকান, মোবাইল চার্জিং কিয়স্ক সহ একাধিক পরিষেবার ব্যবস্থা করা হয়েছে। খুব শীঘ্রই আইআরএসডিসি আরও ৯০টি রেল স্টেশনে এ ধরনের ব্যবস্থাপনা গড়ে তুলবে।
CG/SS/SB
(Visitor Counter : 184
তথ্যওসম্প্রচারমন্ত্রক
নিউজ অন এআইআর রেডিও লাইভ- স্ট্রিম- ভারতে ক্রম বিন্যাস চিত্র
এআইআর কোচি এফএম রেনবো, এফএম রেনবো দিল্লি এবং জয়পুর ক্রমবিন্যাসে এগিয়ে রয়েছে
নতুন দিল্লি, ২৭ আগস্ট, ২০২১
সারা ভারতে লাইভ স্ট্রিমিং এর ক্ষেত্রে অল ইন্ডিয়া রেডিওর নিউজ অন এআইআর অ্যাপ অত্যন্ত জনপ্রিয়। অল ইন্ডিয়া রেডিও চেন্নাই এবং আমেদাবাদকে পিছনে ফেলে মুম্বাই, দিল্লি এবং জয়পুর ক্রমবিন্যাসের ক্ষেত্রে এগিয়ে রয়েছে।
দেশজুড়ে অল ইন্ডিয়া রেডিওর ক্রমবিন্যাসের ক্ষেত্রে এআইআর কোচি এফএম রেনবো এবং এফএম রেনবো দিল্লি একধাপ এগিয়েছে।
শহরের ক্ষেত্রে এআইআর স্ট্রিমিং-এ পুনে এবং মুম্বাইয়ের রেনবো কান্নাডা কামানবিলু অত্যন্ত জনপ্রিয়। এফএম গোল্ড দিল্লি, বেঙ্গালুরু, মাছাগান কলকাতা এবং হায়দ্রাবাদকে অনুসরণ করেছে।
প্রসার ভারতীর সরকারি অ্যাপ নিউজ অন এআইআর-এ ২৪০ টি রেডিও স্টেশন লাইভ স্ট্রিমিং করে থাকে। অল ইন্ডিয়া রেডিওর এই লাইভ স্ট্রিমিং- এ শ্রোতার সংখ্যা প্রচুর। কেবল দেশের মধ্যেই নয়, বিশ্বের ৮৫ টি দেশের ৮ হাজার শহরে এর জনপ্রিয়তা রয়েছে।
CG/ SB
(Visitor Counter : 140
কেন্দ্রীয়মন্ত্রিসভা
কোচি থেকে লাক্ষাদ্বীপের মধ্যে সমুদ্রগর্ভস্থ অপটিক্যাল ফাইবার কেবল সংযোগের জন্য কেন্দ্রীয় মন্ত্রিসভার অনুমোদন
নতুন দিল্লী, ৯ ডিসেম্বর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা আজ কোচি থেকে লাক্ষাদ্বীপ পর্যন্ত সমুদ্র গর্ভস্থ অপটিক্যাল ফাইবার স্থাপনের জন্য অনুমোদন দিয়েছে। এই প্রকল্পের মাধ্যমে কোচি থেকে লাক্ষাদ্বীপের ১১ টি স্থান কাভারাত্তি, কলপেনি, অগতি, আমিনি, অআনদ্রোথ, মিনিকয়, বনগরাম, বিত্রা, চেতলাত, কিলটন ও কদমাত পর্যন্ত অপটিক্যাল ফাইবার বসানো হবে।
যোগাযোগের মাধ্যম হিসেবে এই অপটিক্যাল ফাইবার স্থাপনের জন্য ১০৭২ কোটি টাকা খরচ ধরা হয়েছে। এরমধ্যে প্রয়োগ সংক্রান্ত খরচ রয়েছে। ইউনিভার্সাল সার্ভিস অব্লিগেশন ফান্ড থেকে এই প্রকল্পের অর্থ মঞ্জুর করা হবে।
টেলি সংযোগ ব্যবস্থার অগ্রগতি দেশের অর্থনীতি ও সামাজিক উন্নয়নের সঙ্গে সম্পর্কিত। এর মাধ্যমে কর্মসংস্থানেরও সুযোগ হয়। সমুদ্র গর্ভস্থ অপটিক্যাল ফাইবার কেবল সংযোগ স্থাপন হলে লাক্ষাদ্বীপের সঙ্গে টেলিসংযোগ ব্যবস্থার প্রভূত উন্নতি সাধন ঘটবে। প্রসার ঘটবে সেখানকার শিল্প এবং পর্যটনের।
এই টেলি সংযোগ স্থাপনের জন্য ভারত সঞ্চার নিগম লিমিটেড এবং টেলিকমিউনিকেশন্স কনসালটেন্ট ইন্ডিয়া লিমিটেডকে মনোনীত করা হয়েছে। প্রকল্পটি ২০২৩ সালের মে মাসের মধ্যে শেষ হওয়ার কথা।
বর্তমানে কেবলমাত্র স্যাটেলাইটের মাধ্যমে লাক্ষাদ্বীপের সঙ্গে টেলিযোগাযোগ স্থাপন করা যায়।
অর্থমন্ত্রক
কেন্দ্রীয় রাষ্ট্রায়ত্ত সংস্থাগুলির মূলধনী ব্যয় নিয়ে দ্বিতীয় পর্যালোচনা বৈঠকে অর্থমন্ত্রী
নয়াদিল্লি, ২৩ জুলাই, ২০২০
কেন্দ্রীয় অর্থ তথা কর্পোরেট বিষয়ক মন্ত্রী শ্রীমতী নির্মলা সীতারমন আজ ভিডিও কনফারেন্সের মাধ্যমে চলতি অর্থবর্ষে মূলধনী ব্যয় সম্পর্কিত বিষয়ে অসামরিক বিমান পরিবহণ ও ইস্পাত মন্ত্রকের সচিবরা সহ রেল বোর্ডের চেয়ারম্যান এবং উক্ত মন্ত্রকগুলির ৭টি রাষ্ট্রায়ত্ত সংস্থার সিএমডি-দের সঙ্গে পর্যালোচনা বৈঠকে মিলিত হন। কোভিড-১৯ মহামারীর প্রেক্ষিতে আর্থিক গতি ত্বরান্বিত করতে সংশ্লিষ্ট সকল পক্ষকে নিয়ে অর্থমন্ত্রীর এটি চলতি বৈঠকের দ্বিতীয় পর্যালোচনা বৈঠক।
ঐ ৭টি রাষ্ট্রায়ত্ত সংস্থার ২০২০-২১ অর্থবর্ষে সম্মিলিত মূলধনী ব্যয়ের পরিমাণ ২৪ হাজার ৬৩৬টি টাকা স্থির হয়েছে। ২০১৯-২০ অর্থবর্ষে ঐ ৭টি রাষ্ট্রায়ত্ত সংস্থার মূলধনী ব্যয় স্থির হয়েছিল ৩০ হাজার ৪২০ কোটি টাকা। ২০১৯-২০ অর্থবর্ষের প্রথম ত্রৈমাসিকে ৭টি রাষ্ট্রায়ত্ত সংস্থার মোট মূলধনী ব্যয় ৩০ হাজার ৪২০ কোটি টাকার মধ্যে ২৫ হাজার ৯৭৪ কোটি টাকা অর্থাৎ ৮৫ শতাংশই খরচে সফল হয়েছে। ২০২০-২১ অর্থবর্ষের প্রথম ত্রৈমাসিকে ঐ ৭টি রাষ্ট্রায়ত্ত সংস্থার মূলধনী ব্যয়ের পরিমান ৩ হাজার ৫৫৭ কোটি টাকা।
ভারতীয় অর্থনীতির বিকাশে রাষ্ট্রায়ত্ত ক্ষেত্রগুলির গুরুত্বপূর্ণ ভূমিকার কথা উল্লেখ করে অর্থমন্ত্রী সংস্থাগুলিকে তাদের ধার্য লক্ষ্যমাত্রা পূরণে আরও বেশি কাজ করার উৎসাহ দেয়। তিনি বলেন, রাষ্ট্রায়ত্ত সংস্থাগুলির ভালো কাজকর্মের ফলে কোভিড-১৯ এর প্রভাব থেকে অর্থনীতির পুনরুদ্ধার সম্ভব হবে।
অর্থমন্ত্রী সংশ্লিষ্ট মন্ত্রকের সচিবদের এবং রেল বোর্ডের চেয়ারম্যানকে ২০২০-২১ অর্থবর্ষের দ্বিতীয় ত্রৈমাসিকের শেষ নাগাদ রাষ্ট্রায়ত্ত সংস্থাগুলিকে মূলধনী বাবদ বরাদ্দকৃত অর্থের মধ্যে অন্তত ৫০ শতাংশ মূলধনী ব্যয় সুনিশ্চিত করার জন্য তীক্ষ্ণ নজর রাখার নির্দেশ দেন। এ প্রসঙ্গে তিনি আরও বলেন, ৫০ শতাংশ মূলধনী ব্যয় সুনিশ্চিত করার জন্য অবিলম্বে উপযুক্ত ব্যবস্থা গ্রহণ করতে। বিবাদমান বিষয়গুলির দ্রুত সমাধানে তিনি সংশ্লিষ্ট মন্ত্রক ও দপ্তরগুলিকে আর্থিক বিষয়ক দপ্তর/ডিপিই/ডিআইপিএএ দপ্তরের সঙ্গে যোগাযোগ করে প্রয়োজনীয় ব্যবস্থা গ্রহণের পরামর্শ দেন অর্থমন্ত্রী। শ্রীমতী সীতারমন বলেন, রাষ্ট্রায়ত্ত সংস্থাগুলির মূলধনী ব্যয়ের অগ্রগতির সম্পর্কে তিনি প্রতি মাসে এ ধরনের পর্যালোচনা বৈঠক করবেন।
বৈঠকে কোভিড-১৯ মহামারীর প্রেক্ষিতে রাষ্ট্রায়ত্ত সংস্থাগুলি যে সমস্ত সমস্যার সম্মুখীন হচ্ছে, তা নিয়ে আলোচনা হয়। এ প্রসঙ্গে অর্থমন্ত্রী বলেন, অপ্রত্যাশিত পরিস্থিতি মোকাবিলায় সমবেতভাবে অসাধারণ কিছু পদক্ষেপ গ্রহণের প্রয়োজন। ‘আমাদের কেবল ভালো কাজ করলেই চলবে না, সেই সঙ্গে প্রত্যাশিত লক্ষ্য পূরণে ভারতীয় অর্থনীতিকেও সাহায্য করতে হবে’ বলে শ্রীমতী সীতারমন অভিমত প্রকাশ করেন।
(CG/BD/SB
প্রধানমন্ত্রীরদপ্তর
কোচিতে দেশের প্রথম জল মেট্রো চালু হওয়ার প্রশংসা প্রধানমন্ত্রীর
নয়াদিল্লি, ২৬ এপ্রিল, ২০২৩
প্রধানমন্ত্রী শ্রী নরেন্দ্র মোদী কোচিতে দেশের প্রথম জল মেট্রো চালু হওয়ার প্রশংসা করেছেন।
বন্দর, জাহাজ ও জলপথ বিষয়ক মন্ত্রকের এক ট্যুইট শেয়ার করে প্রধানমন্ত্রী তাঁর ট্যুইটে বলেন :
“এই চমৎকার উপলব্ধির জন্য অনেক অনেক অভিনন্দন। যোগাযোগ ব্যবস্থার লক্ষ্যে এ এক প্রশংসনীয় পদক্ষেপ। এই প্রকল্পে ‘গ্রিন গ্রোথ’ ব্যবস্থাপনাও অনেকটা মজবুত হবে।”
PG/PM/DM/
(
শ্রমওকর্মসংস্থানমন্ত্রক
হায়দরাবাদের সনাথনগর ইএসআইসি মেডিকেল কলেজে নতুন পরিষেবার সূচনা
নতুন দিল্লী, ১৩ই ডিসেম্বর, ২০২০
কেন্দ্রীয় শ্রম ও কর্মসংস্থান মন্ত্রী  শ্রী সন্তোষ কুমার গাঙ্গয়ার এবং কেন্দ্রীয় স্বরাষ্ট্র প্রতিমন্ত্রী শ্রী জি.কিষান রেড্ডি যৌথ ভাবে গতকাল হায়দ্রাবাদের ইএসআইসি মেডিকেল কলেজে নতুন পরিষেবার সূচনা করেছেন। একই সঙ্গে কর্তৃপক্ষের হাতে বেশকিছু নতুন সরঞ্জামও তুলে দেওয়া হয়েছে।
যে সমস্ত পরিষেবা এবং সরঞ্জাম তুলে দেওয়া হল তার মধ্যে রয়েছে:
১) কোভিড আক্রান্তদের দ্রুত নমুনা পরীক্ষার জন্য আরটিপিসিআর কেয়ার ভ্রাম্যমান কেন্দ্র।
২)দূর নিয়ন্ত্রিত স্বাস্থ্য নজরদারি সিস্টেম- কোভিড আক্রান্ত বা আক্রান্ত নয় এমন সমস্ত রোগীদের এই কোভিড বিইইপি পরিষেবার মাধ্যমে হৃত স্পন্দন হার,রক্তচাপ,দেহের তাপমাত্রা,শ্বাসপ্রশ্বাসের হার,শরীরে অক্সিজেনের পরিমাণ ইত্যাদি সহজেই দূর থেকে পরিলক্ষণ করা যায়।এই সমন্বিত সরঞ্জামটি সম্পূর্ণভাবে দেশীয় প্রযুক্তিতে নির্মিত।এই সরঞ্জামের মাধ্যমে একই সঙ্গে একাধিক শারীরিক পরিমাপ লক্ষ্য রাখা সম্ভব। রুগি শুধুমাত্র এটি পরিধান করবে এবং যাবতীয় তথ্য স্বয়ংক্রিয় ভাবে এপে সংরক্ষিত হয়ে যাবে। চিকিৎসক দূর থেকেই রক্তচাপ মাপতে পারবেন।
৩) সদ্যোজাত শিশুদের জন্য কোভিড মুক্ত ইনকিউবেটার।সম্পূর্ণ দেশীয় প্রযুক্তির মাধ্যমে বর্তমান ইনকিউবেটার গুলিকে উন্নত করা হয়েছে।
৪) ৫০ টি ডায়লিসিস শয্যা সহ হাসপাতালে ২৪ ঘন্টার ডায়লিসিস পরিষেবা: এই হাসপাতালের সঙ্গে যুক্ত রয়েছেন প্রায় ৬০০ ডায়লিসিস প্রয়োজন এমন রোগী,এই সব রোগীদের আগে বেসরকারি হাসপাতালে ডায়লিসিসের জন্য পাঠিয়ে দেওয়া হতো। অতিমারীকালে এই রোগীদের অন্যত্র পাঠানোয় সার্স-কভ-২ এর সংক্রমণের ঝুঁকি থেকে যায়। তাই এই হাসপাতালেই ডায়লিসিস পরিষেবা চালু হওয়ায়,হায়দ্রাবাদের সমস্ত ইএসআইসি বীমাকৃত ব্যক্তিরা,এই পরিষেবার সুযোগ পাবেন এই হাসপাতালেই।
কোভিড রোগীর পাশাপাশি সমস্ত বীমাকৃত ব্যক্তিদের উন্নত পরিষেবার ব্যবস্থা করায় শ্রমমন্ত্রী, হায়দ্রাবাদের সনাতনগর ইএসআইসি মেডিকেল কলেজের এই উদ্যোগের প্রশংসা করেন। এখনও পর্যন্ত এই মেডিকেল কলেজ হাসপাতালে ৫০ হাজারেরও বেশি কোভিড নমুনা পরীক্ষা হয়েছে।
হায়দ্রাবাদ সনাতনগর ইএসআইসি মেডিকেল কলেজের ডিন ডা: শ্রীনিবাস, বিশিষ্টজনদের, ঐ হাসপাতালে আর কি ধরনের পরিষেবা প্রদান করা হয় তার বিস্তারিত তথ্য তুলে ধরেন।